CELEX: 62008CA0277
Language: lt
Date: 2009-09-10 00:00:00
Title: Byla C-277/08: 2009 m. rugsėjo 10 d. Teisingumo Teismo (pirmoji kolegija) sprendimas ( Juzgado de lo Social de Madrid (Ispanija) prašymas priimti prejudicinį sprendimą) — Francisco Vicente Pereda prieš Madrid Movilidad SA (Direktyva 2003/88/EB — Darbo laiko organizavimas — Teisė į mokamas kasmetines atostogas — Laikinojo nedarbingumo atostogos — Kasmetinės atostogos, sutampančios su laikinojo nedarbingumo atostogomis — Teisė pasinaudoti kasmetinėmis atostogomis kitu laikotarpiu)

7.11.2009   
            
            
               LT
            
            
               Europos Sąjungos oficialusis leidinys
            
            
               C 267/20
            
         2009 m. rugsėjo 10 d. Teisingumo Teismo (pirmoji kolegija) sprendimas (Juzgado de lo Social de Madrid (Ispanija) prašymas priimti prejudicinį sprendimą) — Francisco Vicente Pereda prieš Madrid Movilidad SA
   
   (Byla C-277/08) (1)
   
   (Direktyva 2003/88/EB - Darbo laiko organizavimas - Teisė į mokamas kasmetines atostogas - Laikinojo nedarbingumo atostogos - Kasmetinės atostogos, sutampančios su laikinojo nedarbingumo atostogomis - Teisė pasinaudoti kasmetinėmis atostogomis kitu laikotarpiu)
   2009/C 267/35
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Juzgado de lo Social de Madrid
   
   
      Šalys pagrindinėje byloje
   
   
      Ieškovas: Francisco Vicente Pereda
   
      Atsakovė: Madrid Movilidad SA
   
   
      Dalykas
   
   Prašymas priimti prejudicinį sprendimą — Juzgado de lo Social de Madrid — 2003 m. lapkričio 4 d. Europos Parlamento ir Tarybos direktyvos 2003/88/EB dėl tam tikrų darbo laiko organizavimo aspektų (OL L 229, p. 9; 2004 m. specialusis leidimas lietuvių k., 5 sk., 4 t., p. 381) 7 straipsnio 1 dalies aiškinimas — Įmonės nustatytų kasmetinių atostogų laikotarpiu atostogose dėl ligos esantis darbuotojas dėl nelaimingo atsitikimo darbe, įvykusio prieš kasmetines atostogas — Darbuotojo teisė pasinaudoti kasmetinėmis atostogomis kitu laikotarpiu
   
      Rezoliucinė dalis
   
   2003 m. lapkričio 4 d. Europos Parlamento ir Tarybos direktyvos 2003/88/EB dėl tam tikrų darbo laiko organizavimo aspektų 7 straipsnio 1 dalis turi būti aiškinama taip, kad pagal ją draudžiama taikyti nacionalinės teisės nuostatas arba kolektyvines sutartis, kuriose numatyta, kad darbuotojas, esantis laikinojo nedarbingumo atostogose per įmonės, kurioje dirba, atostogų kalendoriuje nustatytą kasmetinių atostogų laiką, pasveikęs neturi teisės pasinaudoti kasmetinėmis atostogomis kitu laiku, nei buvo iš pradžių nustatyta, jei reikia, kitu nei referencinis laikotarpis.
   
      (1)  OL C 223, 2008 8 30.